**Ενωτική Πρωτοβουλία Φυσικοθεραπευτών**

*Π.Σ.Φ - ΥΠΟΥΡΓΕΙΟ ΠΟΛΙΤΙΣΜΟΥ, ΠΑΙΔΕΙΑΣ & ΘΡΗΣΚΕΥΜΑΤΩΝ*

**Αγωγή υγείας**

Η Αγωγή και Προαγωγή της Υγείας, θέμα με ιδιαίτερη σημασία στην εποχή μας, στηρίζεται σε επιστημονικές αρχές και χρησιμοποιεί προγραμματισμένες ευκαιρίες μάθησης, οι οποίες δίνουν τη δυνατότητα στους ανθρώπους, όταν λειτουργούν ως άτομα ή ως σύνολο, να αποφασίζουν και να ενεργούν συνειδητά για θέματα, που επηρεάζουν την υγεία τους. (Ευρωπαϊκή Ένωση, συμπόσιο στο Λουξεμβούργο 1986).

Μεταξύ εκπαίδευσης και υγείας υπάρχει αμφίδρομη σχέση, καθώς από τη μια πλευρά η κατάσταση υγείας επηρεάζει τις μαθησιακές ικανότητες και από την άλλη η εκπαίδευση επηρεάζει το βαθμό στον οποίο κάποιος θα υιοθετήσει θετικές συνήθειες υγείας.

Έτσι λοιπόν και η επιστήμη της φυσικοθεραπείας είναι άρρηκτα συνδεδεμένη με το σχολείο, το μαθητή, τον εκπαιδευτή, τους γονείς και την κοινωνία. Η **συνεισφορά** της στην αγωγή - προαγωγή της υγείας του σχολικού πληθυσμού εμφαίνεται στους παρακάτω τομείς, που ο Π.Σ.Φ-Ν.Π.Δ.Δ οφείλει να προάγει:

**1.** Σ*υμμετοχή* στην κατάρτιση ατομικού πλάνου φροντίδας υγείας κάθε μαθητή λαμβάνοντας υπόψη το ατομικό ιστορικό υγείας, τα δυνατά του σημεία όσο κι αυτά που χρήζουν ιδιαίτερης φροντίδας και προσοχής, τις κλίσεις και τα ενδιαφέροντά του.

**2.***Συνεργασία* με την ομάδα σχεδιασμού και εφαρμογής προγραμμάτων πρωτογενούς και δευτερογενούς πρόληψης του σχολικού πληθυσμού.

**3**.*Υλοποίηση* προγραμμάτων αποκατάστασης (τριτογενής πρόληψη) σε περιπτώσεις μαθητών, που εξαιτίας συμβάντων υγείας, έχουν απουσιάσει και επανέρχονται στο σχολικό περιβάλλον.

**4**.*Παρακολούθηση* και *επιτήρηση* των σχολικών εγκαταστάσεων σχετικά με την προσβασιμότητα τους.

**5.***Εισήγηση* για θέματα εργονομίας και διαβίωσης, που μπορεί να επηρεάζουν την υγεία του μαθητικού πληθυσμού τόσο στο σχολικό όσο και στο οικιακό περιβάλλον των ίδιων των μαθητών.

**6.***Συμμετοχή* στη σύνταξη και διεξαγωγή ερευνητικών προγραμμάτων (εθνικών & ευρωπαϊκών) με βάση τους κανόνες ηθικής και δεοντολογίας, με σκοπό τη βελτίωση της υγείας της σχολικής κοινότητας.

**7.***Ενημέρωση,* *ευαισθητοποίηση* για την Ειδική εκπαίδευση και γενικότερα για τα άτομα με Ειδικές Ανάγκες μέσα από βιωματικές δράσεις στη σχολική κοινότητα.

**8.***Ανάδειξη* των θεραπευτικών ιδιοτήτων των ιαματικών πηγών της χώρας μας.

**9.***Ισότιμη συνεργασία* με τις ομάδες ενασχόλησης με την Κυκλοφοριακή Αγωγή – Ατυχήματα.

**10.***Πληροφόρηση* για τον σωστό αθλητικό εξοπλισμό έτσι ώστε να ελαχιστοποιηθούν τα μυοσκελετικά προβλήματα από την ενασχόληση των μαθητών με την άθληση.

**11.***Επιμόρφωση* των εκπαιδευτικών και όσον εμπλέκονται στην εκπαιδευτική διαδικασία αλλά και των γονέων μέσω προγραμμάτων και εξειδικευμένων δράσεων.

**12.** *Συμμετοχή* σε ομάδα σωματοκινητικής αξιολόγησης όλων των μαθητών & φοιτητών

**13.***Αξιοποίηση* της διαθεματικής προσέγγισης της μάθησης προκειμένου να κατανοηθεί και να αφομοιωθεί η σχέση και η αλληλεπίδραση σώματος-νου και η επίδρασή της στο μαθησιακό αποτέλεσμα.

**Ειδική Εκπαίδευση**

Η εκπαίδευση και γενικότερα η αντιμετώπιση των προβλημάτων των παιδιών με αναπηρίες αρχίζει στη χώρα μας στις αρχές του 20ου αιώνα, σε αντίθεση με άλλες χώρες όπου εμφανίστηκε στις αρχές του 19ου . Το *1937* ιδρύεται η ΕΛ.Ε.Π.Α.Π με *οργανωμένο πρότυπο φυσικοθεραπευτήριο* και σχεδόν ταυτόχρονα λειτούργησε ειδικό σχολείο αναπήρων παιδιών, μέσα στο φυσιοθεραπευτήριο, σύμφωνα με το πρόγραμμα των «Κατωτέρων Δημοτικών Σχολείων, που ήταν κατάλληλα τροποποιημένο «δια την ειδικήν περίπτωσιν των αναπήρων μικρών μαθητών».

Στο σχολείο, παράλληλα με τη διδασκαλία στοιχειωδών μαθημάτων, εφαρμοζόταν και η επιβαλλόμενη θεραπευτική αγωγή με τη μορφή συνεργασίας και συνεκπαίδευσης.

Σήμερα τόσο από την κείμενη νομοθεσία, ενδεικτικά:

* άρθρο 23 της Διεθνούς Σύμβασης για τα Δικαιώματα του Παιδιού του ΟΗΕ, η οποία έχει κυρωθεί από τη χώρα μας μέσω του Νόμου 2101/1992 (Αρ. ΦΕΚ Α΄ 192/02.12.1992), στο οποίο αναφέρεται, ότι τα παιδιά με αναπηρίες έχουν δικαίωμα να ζουν σε συνθήκες που εγγυώνται την αξιοπρέπειά τους και ευ-νοούν την αυτονομία τους. Να απολαμβάνουν ειδική φροντίδα και να συμμετέχουν ισότιμα στην εκπαίδευση και την κοινωνική ζωή.
* άρθρο 24 της Διεθνούς Σύμβασης για τα Δικαιώματα των Ατόμων με Αναπηρία του ΟΗΕ - την οποία ήδη έχουν υπογράψει 139 χώρες, μεταξύ των ο-ποίων και η δική μας - στο προοίμιο του οποίου αναφέρεται το εξής: «Τα Συμβαλλόμενα Κράτη αναγνωρίζουν το δικαίωμα των ατόμων με αναπηρία στην εκπαίδευση. Με σκοπό την άσκηση του δικαιώματος αυτού, χωρίς διακρίσεις και βάσει των ίσων ευκαιριών, τα Συμβαλλόμενα Κράτη, διασφαλίζουν ένα εκ-παιδευτικό σύστημα ένταξης, σε όλα τα επίπεδα ……».
* τις παραγράφους 3 και 4 του άρθρου 16 του αναθεωρημένου Συντάγματος της χώρας μας, σύμφωνα με τις οποίες:«(παρ.3) Τα έτη υποχρεωτικής φοίτησης δεν μπορεί να είναι λιγότερα από εννέα. (παρ. 4) Όλοι οι Έλληνες έχουν δικαίωμα δωρεάν παιδείας, σε όλες τις βαθμίδες της, στα κρατικά εκπαιδευτήρια. Το Κράτος ενισχύει τους σπουδαστές που διακρίνονται, καθώς και αυτούς που έχουν ανάγκη από βοήθεια ή ειδική προστασία, ανάλογα με τις ικανότητές τους».
* την παράγραφο 6 του άρθρου 21 του Συντάγματος της χώρας μας, σύμφωνα με την οποία «τα άτομα με αναπηρία έχουν δικαίωμα να απολαμβάνουν μέτρων που εξασφαλίζουν την αυτονομία, την επαγγελματική ένταξη και τη συμμετοχή τους στην κοινωνική, οικονομική και πολιτική ζωή της χώρας.

όσο και από τις κατευθυντήριες οδηγίες του Ευρωπαϊκού Οργανισμού για την Ανάπτυξη της Ειδικής εκπαιδευσης αλλά και από την διεθνή πρακτική αναδεικνύεται ο ***πρωταγωνιστικός ρόλος της φυσιοθεραπευτικής επιστήμης*** στην αξιολόγηση των κινητικών και λειτουργικών ικανοτήτων των μαθητών.

***Η προσφορά αυτή θα ήταν αναιρέσιμη αν δεν προσφερόταν, μέσα από ένα δημόσιο και δωρεάν σύστημα ειδικής εκπαίδευσης αυτών των παιδιών.***

Με βάση και την θεσμική οντότητά του σαν Ν.Π.Δ.Δ. ο Π.Σ.Φ. οφείλει άμεσα να εντάξει στον προγραμματισμό του τις εξής ενέργειες:

**1.***Συνεργασία* σε θέματα που αφορούν την εργονομική διάταξη των χώρων, τις προδιαγραφές για όλα τα εξοπλιστικά μέσα των μονάδων και των εργαστηρίων, τα εποπτικά μέσα κ.ά. Απώτερος στόχος η διευκόλυνση της κινητικής δραστηριότητας και της μαθησιακής ετοιμότητας των μαθητών.

**2.***Συμμετοχή* στις ομάδες ενημέρωσης πολιτών και φορέων για θέματα που αφορούν το ρόλο της επιστήμης της φυσιοθεραπείας στην Ειδική Εκπαίδευση

**3.** *Εκπροσώπηση* στις επιτροπές του Υπουργείου και των Διεθνών και Ευρωπαϊκών Οργανισμών για θέματα Ειδικής Εκπαίδευσης καθώς και στις εισηγήσεις για το σχεδιασμό και την υλοποίηση ευρωπαϊκών προγραμμάτων

**4.***Θέσπιση* των minimum καθιερωμένων κριτηρίων για την πρόσληψη φυσικοθεραπευτών (πλήρης αξιοποίηση/μοριοδότηση στοιχείων βιογραφικού, ποσόστωση ανά ηλικιακή ομάδα και χρόνο ανεργίας, κλπ.).

**5.***Απαίτηση* υποχρεωτικής κοινοποίησης όλων των προσλήψεων στον Π.Σ.Φ. **6.***Υλοποίηση* διαδικασίας προσλήψεων *μόνον μέσω Α.Σ.Ε.Π,* με εφαρμογή συστήματος μοριοδότησης και όχι με διαγωνισμούς, που κοστίζουν και θέτουν σε αμφισβήτηση τα τυπικά προσόντα των υποψήφιων.

**7.**Ανάπτυξη *περιγράμματος θέσης εργασίας φυσικοθεραπευτή*, κατ’ αποκλειστικότητα από τον Π.Σ.Φ, που θα κωδικοποιεί τη σχετική Ευρωπαϊκή Νομοθεσία, θα την προσαρμόζει στα Ελληνικά δεδομένα και θα την επικαιροποιεί όποτε και όταν κρίνεται αναγκαίο.

**8.***Διαμόρφωση* αποκλειστικά από τον Π.Σ.Φ. των κριτήριων που αφορούν στην ιδιαίτερη φύση του φυσιοθεραπευτικού επαγγέλματος και στους ειδικούς όρους άσκησής του, με στόχο την καθιέρωση ενός *δικαίου και εξειδικευμένου συστήματος αξιολόγησης* που θα δίνει έμφαση στο στοιχείο της θετικής ενίσχυσης και όχι των ποινών.

**9.***Αξιοποίηση προγραμμάτων συνεχιζόμενης εκπαίδευσης και δια βίου μάθησης* για τους φυσικοθεραπευτές, όπως ισχύει και για άλλους κλάδους εργαζομένων, πάντα με την καθοδήγηση του Π.Σ.Φ.

**10.**Σύνταξη σε ηλεκτρονική μορφή *εγχειριδίου διαδικασιών* (επιστημονικών, δεοντολογικών, διοικητικών) & *διαγραμμάτων ροής* παρεχόμενων φυσιοθεραπευτικών υπηρεσιών, που θα ισχύουν για όλους τους εργαζόμενους φυσικοθεραπευτές ανεξάρτητα από τον εργασιακό χώρο και τη σχέση εργασίας.

**11.**Υιοθέτηση των *ενιαίων ηλεκτρονικών εντύπων* (ΠΑΡΑΠΕΜΠΤΙΚΟ ΣΥΝΕΔΡΙΩΝ ΦΥΣΙΚΟΘΕΡΑΠΕΙΑΣ & ΑΝΑΛΥΣΗ ΦΥΣΙΚΟΘΕΡΑΠΕΥΤΙΚΗΣ ΑΓΩΓΗΣ) και εφαρμογή τους σε όλες τις προαναφερθείσες δομές.

**12.***Ανάλυση* της υφιστάμενης κατάστασης και *εντοπισμός* προβλημάτων (επάρκεια δομών, προσωπικού, οργανωτικές δυσλειτουργίες, καταγραφή swot, κλπ)

**13**.*Ανίχνευση* βαθμού ικανοποίησης μαθητών και κοινωνικού περιγύρου τους, για τις παρεχόμενες φυσιοθεραπευτικές υπηρεσίες, με ανάπτυξη εξειδικευμένων ερωτηματολογίων

**14.***Διερεύνηση* ποσοστού εργασιακής ικανοποίησης φυσικοθεραπευτών, με συμπλήρωση ερωτηματολογίων και άλλων πρόσφορων μεθοδολογιών.

**15.***Συμμετοχή* εκπροσώπου Π.Σ.Φ σε θεσμικά όργανα που αφορούν στην υγιεινή και ασφάλεια & στην προσβασιμότητα των εργασιακών χώρων.

**16.***Παρουσία* μέλους του σε φορείς πιστοποίησης ποιότητας Υπηρεσιών Ειδικής Εκπαίδευσης.

**17.***Ανάπτυξη* συνεργασιών με όλους τους εργασιακούς και σωματειακούς φορείς που δραστηριοποιούνται στις δομές ειδικής εκπαίδευσης αλλά και με ενώσεις μαθητών - ασθενών. Η γνωστοποίηση από τον Π.Σ.Φ των προβλημάτων των φυσιοθεραπευτών, που εργάζονται σ ‘ αυτές αλλά και των προτάσεων του, θα διευκολύνει την από κοινού καλύτερη διεκδίκηση επίλυσης των.

**18.** *Συνεργασία* με το αναπηρικό κίνημα, με το συνήγορο του παιδιού, με τους συλλόγους και φορείς Πρωτοβάθμιας και Δευτεροβάθμιας Εκπαίδευσης και τους επιστημονικούς επαγγελματικούς φορείς των εκπαιδευτικών Ειδικής Αγωγής των κλάδων του Ειδικού Εκπαιδευτικού Προσωπικού (ΕΕΠ), για τον σχεδιασμό των ενημερωτικών εκδηλώσεων, ημερίδων δράσεων και τη διοργάνωση μαθητικών εκδηλώσεων των Σ.Μ.Ε.Α.

**19.** *Εκπροσώπηση* του Π.Σ.Φ στις διαδικασίες εφαρμογής του Ευρωπαϊκού Κοινωνικού χάρτη σε θέματα εκπαίδευσης των μαθητών με αναπηρία και στην διαμόρφωση στρατηγικών και βέλτιστων πρακτικών για τις ειδικές εκπαιδευτικές ανάγκες και την αναπηρία.

**20.** *Μέριμνα* για κάθε θέμα εντοπισμού μαθητών με ειδικές εκπαιδευτικές ανάγκες ή και αναπηρία, διεπιστημονικής διαγνωστικής αξιολόγησης των ειδικών εκπαιδευτικών αναγκών και του Εξατομικευμένου Προγράμματος Εκπαίδευσης για μαθητές με διαπιστωμένες ειδικές εκπαιδευτικές ανάγκες και του Προγράμματος Υποστήριξης της οικογένειάς τους.

***Διεκδικούμε μαχητικά***

***και***

***χωρίς κανένα συμβιβασμό***

**1**.*Διασφάλιση* οργανικών θέσεων. Ούτε μια απόλυση εργαζομένου.

**2.***Άμεσος σχεδιασμός* για κάλυψη των αναγκών σε φυσικοθεραπευτές με *μόνιμη σχέση εργασίας*, σύμφωνα με τα *διεθνώς αποδεκτά ποιοτικά και ποσοτικά πρότυπα και απαιτήσεις* και όχι ακολουθώντας τους πειραματισμούς των «μαθητευόμενων μάγων και «σοφών» κάθε κοπής και εποχής, που αποδείχθηκαν επικίνδυνοι για το χώρο της παιδείας. Η αύξηση των οργανικών θέσεων μας σε όλους τους τομείς της Ειδικής Εκπαίδευσης όχι μόνον ικανοποιεί ένα χρόνιο και πάγιο αίτημα του κλάδου μας αλλά *βοηθά οικονομικά* τόσο τις ίδιες τις οικογένειες των παιδιών με αναπηρία όσο και τους ασφαλιστικούς φορείς των παιδιών αυτών.

**3.***Μισθολογική αποκατάσταση* ύψους αποδοχών των φυσικοθεραπευτών σε αξιοπρεπή επίπεδα, με ταυτόχρονη άρση της προαγωγικής στασιμότητας.

**4.** *Θέσπιση* φυσιοθεραπευτικής συνεδρίας σε σχολικό περιβάλλον με επιστημονικά κριτήρια

**5.***Εφαρμογή* όλων των σχετικών περιοριστικών διατάξεων περί φυσιοθεραπευτικών πράξεων και *οριστική απαλλαγή* των συναδέλφων από την άσκηση αλλότριων καθηκόντων.

**6.***Βελτίωση* συνθηκών και όρων εργασίας των φυσικοθεραπευτών και *λήψη* των αναγκαίων μέτρων, που να προάγουν την σωματική και ψυχική υγεία τους.

**7.***Κατάργηση* της διδακτικής επάρκειας τόσο για πλήρωση θέσεων μονίμου προσωπικού όσο και για προσλήψεις αναπληρωτών και ωρομισθίων.

**8.***Μεταθέσεις*, *αποσπάσεις* Ε.Ε.Π με αντικειμενικά κριτήρια και ανάρτηση του τελικού πίνακα αξιολόγησης στο διαδίκτυο.

**9.***Άμεσες νομοθετικές και διοικητικές πράξεις*, που θα ενσωμάτωναν απόλυτα το Ε.Ε.Π στην εκπαιδευτική κοινότητα, διασφαλίζοντας τον χαρακτήρα των υπηρεσιών, που η επιστήμη της φυσιοθεραπείας καλείται να προσφέρει.

**10.** Δυνατότητα *υπηρεσιακής εξέλιξης* του Ε.Ε.Π.

**Επαγγελματική οντότητα «Βοηθός φυσιοθεραπευτή»**

Τα τελευταία 20 χρόνια έχει αναδεχθεί μια καινούργια επαγγελματική οντότητα με διάφορά ονόματα και με ξεχωριστές εκπαιδευτικές διαδρομές.

Οι βοηθοί φυσικοθεραπευτές υπάρχουν και κάνεις δεν μπορεί να το αρνηθεί.

*Ο Π.Σ.Φ με τη θεσμική του ιδιότητα οφείλει:*

**1.**Για όσους φοιτούν μέχρι και σήμερα

* *Αντιστοίχηση* όλων των τίτλων τους στο Εθνικό Πλαίσιο Προσόντων και *απόδοση* επαγγελματικών δικαιωμάτων σε όλες τις ειδικότητες, ώστε να εναρμονιστούν σπουδές και αγορά εργασίας.
* *Σύνταξη* κατ’ αποκλειστικότητα των επαγγελματικών περιγραμμάτων τους έτσι ώστε ο καθείς να γνωρίζει με σαφήνεια το εργασιακό τους αντικείμενο

**2**.Από σήμερα και μέχρι τον Ιούλιο

* *Διαμόρφωση* πλαισίου δια βίου εκπαίδευσης υπό την αποκλειστική καθοδήγηση του.
* *Σύσταση* ομάδας μελέτης αναγκαιότητας περαιτέρω ύπαρξης αυτής της επαγγελματικής οντότητας και υποβολή των αποτελεσμάτων της στην αρμόδια Διεύθυνση του Υπουργείου.

**Τριτοβάθμια Εκπαίδευση**

***1.Αναδιοργάνωση τμήματος φυσικοθεραπείας***

Η φυσικοθεραπεία είναι επιστήμη, που βασίζεται στην σφαιρική γνώση γύρω από την υγεία. Αποτελεί αναπόσπαστο κομμάτι των υπηρεσιών υγείας σε παγκόσμιο επίπεδο. Για την βέλτιστη παροχή υπηρεσιών υγείας απαιτείται η εφαρμογή ενός ολιστικού μοντέλου θεραπείας. Η υγεία είναι μία ολότητα με σωματική, συναισθηματική και διανοητική υπόσταση, λειτουργεί συνολικά και αλληλοεπιδρά, σε δυναμική ισορροπία με το φυσικό και το κοινωνικό περιβάλλον. Άλλωστε ο πρώτος που ανέφερε το ολιστικό μοντέλο θεραπείας είναι ο Ιπποκράτης.

Η φυσιοθεραπευτική επιστήμη, είναι διαρκώς εξελισσόμενη, γι’ αυτό τόσο στις χώρες της Ευρωπαϊκής Ένωσης όσο και στις περισσότερες αναπτυγμένες χώρες η εκπαίδευση της είναι σε πανεπιστημιακό επίπεδο. Επιπρόσθετα η Παγκόσμια Συνομοσπονδία (W.C.P.T.) αναφέρει ότι η εκπαίδευση των φυσικοθεραπευτών πρέπει να είναι *πανεπιστημιακού επιπέδου* (εγκρίθηκε στη 13η γενική συνέλευση, Ιούνιος 1995, οριστικοποιήθηκε τον Ιούνιο του 2007).

Λαμβάνοντας υπόψη τα παραπάνω και το θεσμικό ρόλο του Π.Σ.Φ έχουμε να προτείνουμε:

*ΤΜΗΜΑ ΦΥΣΙΚΟΘΕΡΑΠΕΙΑΣ*

**1.***Ένταξη* στη σχολή Επιστημών Υγείας των Πανεπιστημίων.

**2.**Η *συνολική διάρκεια φοίτησης* να είναι σύμφωνη με τις εκάστοτε Ευρωπαϊκές Οδηγίες.

**3.***Επαναπροσδιορισμός* της χωροταξικής κατανομής των τμημάτων και μείωση των εισακτέων.

**4.***Συνεργασία* Π.Σ.Φ, όλων των τμημάτων & των αρμόδιων φορέων που σχετίζονται με την εκπαίδευση σε ευρωπαϊκό και παγκόσμιο επίπεδο. για την αντιμετώπιση ζητημάτων εκπαίδευσης και για την εφαρμογή τεκμηριωμένων μεθόδων φυσικοθεραπείας

**5.** *Διαρκή αξιολόγηση* των τμημάτων σύμφωνα με διεθνή πρότυπα.

*ΔΙΔΑΚΤΙΚΟ ΠΡΟΣΩΠΙΚΟ*

**1.**Άμεσος σχεδιασμός για κάλυψη των αναγκών από *μόνιμο εκπαιδευτικό προσωπικό* σύμφωνα με τα διεθνώς αποδεκτά ποιοτικά και ποσοτικά πρότυπα και απαιτήσεις.

**2.** Οι καθηγητές να *διορίζονται μόνον μέσω Α.Σ.Ε.Π* με εξειδικευμένη μοριοδότηση και όχι μέσω του εκλεκτορικού .

**3.**Στα κριτήρια θα είναι απαραίτητη και η *παιδαγωγική επάρκεια* τους στην εκπαίδευση ενηλίκων κατάλληλα πιστοποιημένη. Βαρύνουσας σημασίας θα είναι η *δημοσίευση ερευνητικών τους έργων* σε βάσεις δεδομένων αλλά και ο *δείκτης ποιοτικής αξιολόγησης* δημοσιευμένου έργου.

**4.** *Αξιολόγηση* και ε*ξέλιξη* του κατά τα διεθνή πρότυπα

**5.***Μισθολογική αποκατάσταση* ύψους αποδοχών του σε αξιοπρεπή επίπεδα

*ΠΡΟΓΡΑΜΜΑ ΣΠΟΥΔΩΝ*

**1.**Το πρόγραμμα σπουδών της σχολής θα διαμορφωθεί, σύμφωνα με τα χαρακτηριστικά του επαγγελματία Φυσικοθεραπευτή όπως αυτά προκύπτουν από το Σύστημα Αναφοράς του European Region of the WCPT και τον κώδικα ταξινόμησης που χρησιμοποιείται από το Γραφείο Στατιστικών Ερευνών του Υπ. Εργασίας των ΗΠΑ, και εφαρμόζεται στο σύστημα επαγγελματικών προτύπων, γνωστό ως O\*NET. Οι βασικοί λόγοι για την επιλογή αυτή είναι ότι:

* Το σύστημα αυτό είναι το *μοναδικό* που χαρακτηρίζεται από μεθοδολογική συνοχή και συνέπεια. Ο κώδικας δεξιοτήτων και ικανοτήτων χρησιμοποιείται στις αντίστοιχες έρευνες πεδίου για τα περιεχόμενα των επαγγελματικών περιγραμμάτων στο O\*NET. Στα αντίστοιχα επαγγελματικά περιγράμματα περιλαμβάνονται και πεδία γνώσεων τα οποία είναι «συμβατά» με τις επιστημονικές περιοχές του κώδικα *I.S.C.E.D* (International Standard Classification of Education) της *U.N.I.C.E.F*, που χρησιμοποιούνται στην Ευρώπη.
* Τα αποτελέσματα των ερευνών πεδίου και τα επαγγελματικά περιγράμματα του O\*NET, *ανανεώνονται συνεχώς* και είναι *άμεσα διαθέσιμα* μέσω του διαδικτύου. Ένας αυξανόμενος αριθμός εμπειρικών ερευνών χρησιμοποιεί ως μεθοδολογική βάση τα συστήματα ταξινόμησης του Ο\*ΝΕΤ για λόγους *μεθοδολογικής συνέπειας* και *διεθνούς συγκρισιμότητας*.
* Ευρίσκεται σε εξέλιξη ένας αριθμός ευρωπαϊκών ερευνητικών έργων τα οποία έχουν ως στόχο την *εναρμόνιση* του συστήματος του O\*NET με το Ευρωπαϊκό Πλαίσιο Προσόντων

*Ήδη η επιστημονική μας ομάδα ολοκληρώνει την προσαρμογή του στα Ελληνικά δρώμενα και θα το παραχωρήσει στον Π.Σ.Φ.*

**2.**Χρήση όλων των *τεχνικών ανοικτής και εξ’ αποστάσεως εκπαίδευσης* για μαθήματα στα οποία η παρουσία των φοιτητών δεν είναι απαραίτητη.

**3.***Μαθησιακό υλικό* πλήρης και προσαρμοσμένο στην διαρκώς εξελισσόμενη επιστήμη.

**4.**Πλήθωρα *δωρεάν ηλεκτρονικών συγγραμμάτων* που θα καλύπτουν ευρύ φάσμα γνώσεων.

**5.***Άμεση* και *εύκολη πρόσβαση* μέσω του διαδικτύου σε όλες τις βιβλιοθήκες που σχετίζονται με το ευρύτερο αντικείμενο σπουδών.

**6.**Στήριξη οργάνωσης *κοινών προγραμμάτων* με ιδρύματα του εξωτερικού,

*ΜΕΤΑΠΤΥΧΙΑΚΑ ΠΡΟΓΡΑΜΜΑΤΑ*

**1.**Θεσμοθέτηση μεταπτυχιακών προγραμμάτων εξειδίκευσης είτε *διαθετικά* είτε *εξειδικευμένα.*

**2**.Να είναι *δίγλωσσα* (ελληνικά-αγγλικά).

**3.**Να πραγματοποιούνται σε *συνεργασία* με εγνωσμένου κύρους Α.Ε.Ι της ημεδαπης & αλλοδαπής, τον Π.Σ.Φ. τα επιμελητήρια υγείας και τους διεθνείς οργανισμούς υγείας.

*ΕΡΕΥΝΗΤΙΚΑ ΠΡΟΓΡΑΜΜΑΤΑ*

**1.***Σύνδεση* με ερευνητικές υποδομές με στόχο την παραγωγή αποτελεσμάτων, εφαρμόσιμων στο ευρύ κοινωνικό σύνολο

**2.***Δημιουργία* ερευνητικών κέντρων, σε κάθε «Καλλικρατική» περιφέρεια, υπό την αιγίδα της σχολής επιστημών υγείας.

**3.** Εταιρείες *spin out* και *spin off* από τα τμήματα φυσικοθεραπείας σε συνεργασία με τον Π.Σ.Φ

ΘΕΣΜΙΚΑ ΖΗΤΗΜΑΤΑ

**1.***Εισαγωγή* στα τμήματα με κριτήρια που θα διαμορφώνονται από τα ιδία τα τμήματα και τον Π.Σ.Φ.

**2.***Εξετάσεις* για τη χορήγηση άδεια ασκήσεως επαγγέλματος φυσικοθεραπευτή από τον Π.Σ.Φ σε συνεργασία με τα τμήματα φυσικοθεραπείας.

**3.**Μόνιμη εκπροσώπηση των τμημάτων στο *Σ.Α.Ε.Π*

**4.** Από κοινού (τμήματα, Π.Σ.Φ) *διαδικασία αντισταθμιστικών μέτρων* για πτυχιούχους φυσικοθεραπευτές της αλλοδαπής.

**5.**Μεγιστοποίηση των *δυνατοτήτων συνεργασίας* του Π.Σ.Φ με τα γραφεία διασύνδεσης.

**6**.Διαρκής επαφή με τις *Ενώσεις των απανταχού Ομογενών*, με στόχο την παροχή υλικοτεχνικής βοήθειας και τεχνογνωσίας όπου είναι αναγκαίο αλλά και πιθανή χρηματοδότηση ερευνητικών προγραμμάτων

**7.**Υλοποίηση Έργων στο πλαίσιο συγχρηματοδοτούμενων προγραμμάτων του Εθνικού Στρατηγικού Πλαισίου Αναφοράς (*Ε.Σ.Π.Α*) καθώς και της Νέας Προγραμματικής Περιόδου (*Σ.Ε.Σ*) μαζί με τον Π.Σ.Φ.

**8.**Συμμετοχή σε *Ευρωπαϊκά Προγράμματα* και *Προγραμμάτων Διεθνών Οργανισμών και Οργανώσεων* από κοινού με τον Π.Σ.Φ

**9.** Σύσταση επιτροπής μαζί με τον Π.Σ.Φ για *την επεξεργασία Προεδρικού Διατάγματος*, που θα αφορά την επαγγελματική κατοχύρωση πτυχιούχων φυσικοθεραπευτών στη σύγχρονη εποχή.

**10.**Έναρξη των διαδικασιών παροχής *εξειδίκευσης* με τις προβλεπόμενες από την Ελληνική νομοθεσία διαδικασίες. Η εναρμόνιση με τις αντίστοιχες αποφάσεις του *European Region of the WCPT* και η ενεργή συμμετοχή του Π.Σ.Φ. στις περαιτερω σχετικές δράσεις του είναι αναγκαία. Κάθε απόπειρα εξαπάτησης συναδέλφων με παροχή ψευδεπίγραφων τίτλων εξειδίκευσης από όπου και αν προέρχεται θα στηλιτεύεται και θα *καταγγέλλεται στα αρμόδια όργανα της δικαιοσύνης.*

**2.Erasmus+**

Το νέο πρόγραμμα της ΕΕ για την Εκπαίδευση, Κατάρτιση, την Νεολαία και τον Αθλητισμό για το διάστημα 2014-2020.

Στοχεύει στη βελτίωση των δεξιοτήτων και της απασχολησιμότητας, καθώς και στον εκσυγχρονισμό των συστημάτων εκπαίδευσης, κατάρτισης και νεολαίας. Μέσω του Erasmus+ πάνω από 4 εκατομμύρια Ευρωπαίοι θα μπορέσουν να σπουδάσουν, να επιμορφωθούν, να αποκτήσουν επαγγελματική πείρα καθώς και να συμμετάσχουν σε δράσεις εθελοντισμού στο εξωτερικό.

Επίσης, το πρόγραμμα θα χρηματοδοτήσει διακρατικές συμπράξεις μεταξύ ιδρυμάτων και οργανισμών στους τομείς της εκπαίδευσης, της κατάρτισης και της νεολαίας, ώστε να *ενισχυθεί η συνεργασία και να γεφυρωθεί ο κόσμος της εκπαίδευσης με τον κόσμο της εργασίας, με απώτερο στόχο να καλυφθούν οι ελλείψεις δεξιοτήτων που αντιμετωπίζουμε στην Ευρώπη*.

Προτείνουμε:

* *Στενή παρακολούθηση* των τεκταινόμενων σχετικά με τις δράσεις των θεσμικών παραγόντων για το Erasmus+
* *Διασαφητική επιστολή* στον Πρόεδρο του Δ.Σ του Ιδρύματος Κρατικών Υποτροφιών (φορέας εποπτείας για το Erasmus+), για τον θεσμικό ρόλο του Π.Σ.Φ σαν Ν.Π.Δ.Δ και απαίτηση παρουσίας εκπροσώπου του.
* *Εκμετάλλευση* όλων των δυνατοτήτων που απορρέουν από τη συμμετοχή του που Π.Σ.Φ στις δράσεις του Erasmus+

**3.Ιδιωτική εκπαίδευση**

Η υπάρχουσα κατάσταση μόνον τραγική μπορεί να χαρακτηριστεί. Ανύπαρκτοι μηχανισμοί έλεγχου (κτηριολογικά, προγράμματα σπουδών, διδακτικό προσωπικό, κλπ) κάνουν ανεξέλεγκτους τους ιδιοκτήτες των ΚΕ.Μ.Ε, αφήνοντας απροστάτευτους τους ενδιαφερόμενους και τις οικογένειες τους αλλά και διαστρεβλώνοντας την επαγγελματική ταυτότητα του φυσικοθεραπευτή στην Ελλάδα.

*Προτείνουμε κατάργηση όλων των υφιστάμενων δομών*

Αν το κράτος θέλει να θεσπίσει την ιδιωτική τριτοβάθμια εκπαίδευση (οι υπόλοιπες βαθμίδες εκπαίδευσης έχουν ήδη θεσπιστεί) δεν θα μας βρει αντίθετους αλλά θα *υποχρεούται* να συμπεριλάβει τον Π.Σ.Φ σαν *θεσμικό παράγοντα* τουλάχιστον σε ότι αφορά τις σπουδές στην φυσικοθεραπεία.

**4.Συμβούλιο Αναγνώρισης Επαγγελματικών Προσόντων (Σ.Α.Ε.Π)**

Οι αιτήσεις που δέχεται σήμερα από Έλληνες υπηκόους για απονομή επαγγελματικών δικαιωμάτων που απορρέουν από πτυχία της αλλοδαπής είναι *παράνομες* και ήδη το έχουμε *καταδικάσει* και σαν παράταξη και σαν Π.Σ.Φ.

*Απαιτούμε εναρμόνιση της κοινοτικής νομοθεσίας όπως πρέπει και όχι όπως συμφέρει σε ντόπια και ξένα συμφέροντα της ιδιωτικής εκπαίδευσης και μη.*

ΑΝΤΙΣΤΑΘΜΙΣΤΙΚΑ ΜΕΤΡΑ

Ο ρόλος που έχει αποδώσει η πολιτεία στον Π.Σ.Φ απορρέει από την θεσμική του ιδιότητα σαν ΝΠΔΔ και είναι *ουσιαστικός*. Η άσκηση του όμως είναι οικονομικά και διοικητικά δυσχερής για αυτό και προτείνουμε την *καταβολή χρηματικού παραβόλου* από καθένα ενδιαφερόμενο για την αναγνώριση των επαγγελματικών του δικαιωμάτων.

**5.Ευρωπαϊκό Εργαλείο Μεταφοράς Πιστωτικών Μονάδων Επαγγελματικής Εκπαίδευσης και Κατάρτισης (Ε.C.V.E.T)**

Το Ε.C.V.E.T αποτελεί ένα σύστημα για την αναγνώριση, συγκέντρωση και μεταφορά πιστωτικών μονάδων στο χώρο της επαγγελματικής εκπαίδευσης και κατάρτισης.

Προς το παρόν αφορά τη δευτεροβάθμια εκπαίδευση, τα ΙΕΚ και τα Κέντρα δια βίου Μάθησης (1 & 2), αλλά στο μέλλον θα συνδεθεί και με το Σύστημα Συσσώρευσης και Μεταφοράς Πιστωτικών Μονάδων (E.C.T.S), άρα θα υπάρξει και *άμεσος συσχετισμός του με τους επαγγελματικούς τίτλους μας*.

Προτείνουμε:

* Στενή παρακολούθηση των τεκταινόμενων σχετικά με τις δράσεις των θεσμικών παραγόντων για το ECVET.
* Διασαφητική επιστολή στον Πρόεδρο του Δ.Σ του Ιδρύματος Κρατικών Υποτροφιών (φορέας εποπτείας για το ECVET), για τον θεσμικό ρόλο του Π.Σ.Φ σαν Ν.Π.Δ.Δ και απαίτηση παρουσίας εκπροσώπου του.

**Δια βίου εκπαίδευση**

Με την ψήφιση του πρωτοποριακού και καινοτόμου –για τα ελληνικά δεδομένα - Νόμου ***3879/ 21-9-2010***, οι πολιτικές για την δια Βίου Μάθηση, έγιναν συνυφασμένες με τον ευρύτερο ανασχεδιασμό του αναπτυξιακού μοντέλου της Ελλάδας.

Η ολοκληρωμένη προσέγγιση, με όρους κοινωνικής δικαιοσύνης, στην παροχή του ***δημόσιου αγαθού της παιδείας*** σε όλους τους φυσικοθεραπευτές, αναδεικνύει για άλλη μια φορά τις αρχές και τις ειδοποιούς διαφορές της παράταξης μας.

Ζητούμε την **υποχρεωτική συμμέτοχη όλων μας** στις δράσεις δια βίου εκπαίδευσης & **άμεση εναρμόνιση** του ρόλου του Π.Σ.Φ σαν Ν.Π.Δ.Δ με την κείμενη νομοθεσία Ελληνική & Ευρωπαϊκή.

Ενδεικτικά:

**1**.*Επιτάχυνση* των διαδικασιών ένταξης του στους φορείς παροχής υπηρεσιών δια Βίου Μάθησης (Άρθρο 3)

**2.***Θέσπιση* του Π.Σ.Φ σαν του μοναδικού φορέα παροχής μη τυπικής εκπαίδευσης, σχετικά με την επιστήμη της φυσικοθεραπείας (Άρθρο 4).

**3.***Εκπροσώπηση* του στο Συμβούλιο δια Βίου Μάθησης και Σύνδεσης με την Απασχόληση (Άρθρο 5).

**4.***Διαρκής επαφή* του Π.Σ.Φ με τον Εθνικό Οργανισμό Πιστοποίησης Προσόντων και Επαγγελματικού Προσανατολισμού (Ε.Ο.Π.Π.Ε.Π.), για την πιστοποίηση εισροών της μη τυπικής εκπαίδευσης για θέματα, που αφορούν το επάγγελμα του φυσικοθεραπευτή αλλά και την ίδια την φυσικοθεραπευτική επιστήμη. (Άρθρο 10).

**5.** *Στελέχωση*θέσης εμπειρογνώμονα στο Εθνικό Σύστημα Πιστοποίησης Εκροών στον Ε.Ο.Π.Π.Ε.Π., από μέλος του Π.Σ.Φ (Άρθρο 11).

**6.***Ένταξη* του τόσο στους φορείς άτυπης μάθησης όσο και στο μητρώο φορέων δια Βίου Μάθησης (Άρθρο 14).

**7.***Συμμετοχή* του στην κατάρτιση του ετήσιου Εθνικού Προγράμματος δια Βίου Μάθησης (Άρθρο 15).

**8.** Πλήρης *εναρμόνιση* με τις αντίστοιχες αποφάσεις του European Region of the WCPT και *ενεργή συμμετοχή* στις περαιτέρω σχετικές δράσεις του

**9.***Διαρκής συνεργασία* με τα Επιστημονικά τμήματα του Π.Σ.Φ, με επιστημονικούς φορείς (Ε.Ε.Ε.Φ, Ιατρικές Επιστημονικές Εταιρείες) και ενώσεις ασθενών για την κατάρτιση στοχευμένων προγραμμάτων δια Βίου Μάθησης

**10.***Διερεύνηση* ευκαιριών εφαρμογής ευέλικτων μορφών δια Βίου Μάθησης ώστε να έχουμε το μέγιστο της πολλαπλασιαστικότητας των δράσεων

**Ευρωπαϊκή Επαγγελματική Ταυτότητας (E.P.C)**

Στο πλαίσιο της τροποποίησης της οδηγίας 2005/36/ΕΚ σχετικά με την αναγνώριση των επαγγελματικών προσόντων εγκρίθηκε η έναρξη διαδικασιών εφαρμογής της Ευρωπαϊκής Επαγγελματικής Ταυτότητας

*Αποσκοπεί* στην απλούστευση της αναγνώρισης τους και στην αύξηση της αποτελεσματικότητας της διαδικασίας για τους επαγγελματίες οι οποίοι προτίθενται να ασκήσουν νομοθετικά κατοχυρωμένο επάγγελμα σε άλλα κράτη μέλη, όπου το εν λόγω επάγγελμα είναι νομοθετικά κατοχυρωμένο.

Προτείνουμε:

* *Συνέχιση* της παρουσίας εκπροσώπου του ΠΣΦ στα σχετικά δρώμενα της αντίστοιχης διεύθυνσης του Υπουργείου.
* *Αποστολή ερωτημάτων* στον κ. Roland Craps μέλος της υποομάδας για τους φυσικοθεραπευτές της Ευρωπαϊκής Επιτροπής με την ιδιότητα του σαν εκπροσώπου της European Region of the WCPT, με στόχο των καλύτερο συντονισμο των δράσεων
* *Διερευνητική επιστολή* προς όλους τους Ευρωβουλευτές της Ελλάδας σχετικά με το θέμα
* *Διαρκής συνεργασία* και με άλλους φορείς εκπροσώπησης επαγγελματιών που σχετίζονται με αυτή τη δράση

Η παιδεία γενικότερα στη χώρα μας – ευτυχώς - βρίσκεται σε μεταβατικό και κομβικό σημείο, πραγματικότητα που κάνει την ανάγκη για μεταρρυθμίσεις επιτακτική.

Οι παραπάνω προτάσεις μας είναι *άμεσα υλοποιήσιμες*, *απαντούν* με επιτυχία στις προκλήσεις της εποχής μας, *προετοιμάζουν* αυριανούς ενεργούς πολίτες – επαγγελματίες, που θα είναι σε θέση να παρέχουν υψηλού επιπέδου υπηρεσίες στο κοινωνικό σύνολο, ενώ παράλληλα, μπορούν να *επιφέρουν* συνολική μείωση στις αναιτιολόγητες δαπάνες παιδείας της «κεντρικής» κυβέρνησης, συνεισφέροντας σ αυτό που από το διάβα των αιώνων ήταν γνωστή η πατρίδα μας ***«ΠΑΡΑΓΩΓΟΣ ΠΑΙΔΕΙΑΣ ΚΑΙ ΓΝΩΣΗΣ».***

**ΘΕΜΑΤΑ ΑΘΛΗΤΙΣΜΟΥ**

**1.**Συμμετοχή φυσιοθεραπευτών σε όλες τις *μαζικές αθλητικές οργανώσεις* είτε σε πανελλήνιο επίπεδο είτε σε διεθνές.

**2.**Υποχρεωτική ενεργή *συμμετοχή μας σε κάθε αθλητικό σύλλογο*, που επιχορηγείται από το κράτος ην Γ.Γ.Α (τουλάχιστον 1 φυσιοθεραπευτής ανά άθλημα, σύμφωνα με τις κατευθυντήριες οδηγίες της International Federation of Sports Physiotherapy).

**3.**Δημιουργία *θέσεων εργασίας*, στα Αθλήματα

* Εθνικής Αθλητικής Προτεραιότητας
* Εθνικού Αθλητικού Ενδιαφέροντος
* Κρατικώς Ενισχυόμενα
* Ιδιωτικής Πρωτοβουλίας με στοχευόμενη Κρατική Συνδρομή
* Ιδιωτικής Πρωτοβουλίας με Αθλητική Αναγνώριση.

**4.**Συμμετοχή σε όλες τις ομάδες εργασίας για τις *αθλητικές δραστηριότητες, που αφορούν τα Α.Μ.Ε.Α.*

**ΘΕΜΑΤΑ ΠΟΛΙΤΙΣΜΟΥ & ΘΡΗΣΚΕΥΜΑΤΩΝ**

*Υποχρεωτική συμμετοχή* εκπροσώπου του Π.Σ.Φ σε ομάδες εργασίας για την προσβασιμότητα των ΑΜΕΑ σε χώρους πολιτισμού (αρχαιολογικά μνημεία, μουσεία, κλπ) & θρησκευμάτων (ιεροί ναοί, μονές, κλπ).

***Κάνε τις θέσεις μας***

***φωνή σου***

***&***

***δύναμη δώσε μας***

***με τη συμμετοχή σου***

Οι υποψήφιοι με τα ψηφοδέλτια της ΕΝΩΤΙΚΗΣ ΠΡΩΤΟΒΟΥΛΙΑΣ ΦΥΣΙΚΟΘΕΡΑΠΕΥΤΩΝ

για τη Δ.Ε & τη Γ.Σ των Αντιπρόσωπων του Π.Τ Αττικής

1. ΛΑΜΠΡΟΥ ΑΝΑΣΤΑΣΙΟΣ ΤΟΥ ΓΕΩΡΓΙΟΥ

2. ΜΑΝΟΣ ΕΥΑΓΓΕΛΟΣ ΤΟΥ ΚΩΝΣΤΑΝΤΙΝΟΥ

3. ΜΗΤΣΙΚΑΡΗΣ ΓΕΩΡΓΙΟΣ ΤΟΥ ΙΩΑΝΝΗ

4. ΜΟΥΣΤΑΚΗ ΕΛΕΥΘΕΡΙΑ ΤΟΥ ΑΝΔΡΕΑ

5. ΠΙΚΡΑΜΕΝΟΣ ΣΤΑΣΙΝΟΣ ΤΟΥ ΠΑΝΑΓΙΩΤΗ

6. ΡΟΥΤΣΗ ΜΑΡΙΑ ΤΟΥ ΠΕΤΡΟΥ

7. ΣΤΑΘΟΠΟΥΛΟΣ ΣΤΑΥΡΟΣ ΤΟΥ ΑΘΑΝΑΣΙΟΥ

8. ΨΑΡΟΜΜΑΤΗΣ ΚΥΡΙΑΚΟΣ ΤΟΥ ΜΙΧΑΗΛ

Για το ΚΕΝΤΡΙΚΟ ΔΙΟΙΚΗΤΙΚΟ ΣΥΜΒΟΥΛΙΟ

1. ΚΟΝΤΟΠΟΔΗΣ ΚΩΝΣΤΑΝΤΙΝΟΣ ΤΟΥ ΕΛΕΥΘΕΡΙΟΥ

2. ΚΟΥΤΙΒΑ ΣΤΑΥΡΟΥΛΑ ΤΟΥ ΠΑΝΑΓΙΩΤΗ

3. ΛΑΜΠΡΟΥ ΑΝΑΣΤΑΣΙΟΣ ΤΟΥ ΓΕΩΡΓΙΟΥ

4. ΜΑΝΟΣ ΕΥΑΓΓΕΛΟΣ ΤΟΥ ΚΩΝΣΤΑΝΤΙΝΟΥ

5. ΜΑΡΗ ΑΙΚΑΤΕΡΙΝΗ ΤΟΥ ΕΜΜΑΝΟΥΗΛ

6. ΜΗΤΣΙΚΑΡΗΣ ΓΕΩΡΓΙΟΣ ΤΟΥ ΙΩΑΝΝΗ

7. ΜΟΥΣΤΑΚΗ ΕΛΕΥΘΕΡΙΑ ΤΟΥ ΑΝΔΡΕΑ

8. ΠΑΠΟΥΤΣΑΚΗΣ ΚΩΝΣΤΑΝΤΙΝΟΣ ΤΟΥ ΧΑΡΙΛΑΟΥ

9. ΠΑΤΣΙΡΗΣ ΣΤΕΦΑΝΟΣ ΤΟΥ ΔΗΜΗΤΡΙΟΥ

10. ΠΙΚΡΑΜΕΝΟΣ ΣΤΑΣΙΝΟΣ ΤΟΥ ΠΑΝΑΓΙΩΤΗ

11. ΡΟΥΤΣΗ ΜΑΡΙΑ ΤΟΥ ΠΕΤΡΟΥ

12. ΣΑΚΚΟΠΟΥΛΟΣ ΙΩΑΝΝΗΣ ΤΟΥ ΓΕΩΡΓΙΟΥ

13. ΣΚΑΝΔΑΜΗΣ ΓΕΩΡΓΙΟΣ ΤΟΥ ΜΙΧΑΗΛ

14. ΣΤΑΘΟΠΟΥΛΟΣ ΣΤΑΥΡΟΣ ΤΟΥ ΑΘΑΝΑΣΙΟΥ

15. ΤΣΕΠΑΣ ΛΕΩΝΙΔΑΣ ΤΟΥ ΦΩΤΙΟΥ

16. ΦΩΤΙΟΥ ΔΙΑΜΑΝΤΗΣ ΤΟΥ ΚΩΝΣΤΑΝΤΙΝΟΥ

17. ΧΑΡΩΝΙΤΗΣ ΕΠΑΜΕΙΝΩΝΔΑΣ ΤΟΥ ΒΑΣΙΛΕΙΟΥ

18. ΧΡΥΣΟΥΛΑΚΗΣ ΙΩΑΝΝΗΣ ΤΟΥ ΓΕΩΡΓΙΟΥ

19. ΨΑΡΟΜΜΑΤΗΣ ΚΥΡΙΑΚΟΣ ΤΟΥ ΜΙΧΑΗΛ